ଅବସରପ୍ରାପ୍ତ VLWଙ୍କୁ ରାସ୍ତାରେ ଘୋଷାଡି ଘୋଷାଡି ନେଲେ ମହିଳା ଓ୍ବାର୍ଡ ମେମ୍ବର, ଲାଞ୍ଚ ପାଇଁ ହେଲା ଏମିତି ! - Prameya News7\nଅବସରପ୍ରାପ୍ତ VLWଙ୍କୁ ରାସ୍ତାରେ ଘୋଷାଡି ଘୋଷାଡି ନେଲେ ମହିଳା ଓ୍ବାର୍ଡ ମେମ୍ବର, ଲାଞ୍ଚ ପାଇଁ ହେଲା ଏମିତି !\n8/01/2021 at 2:05 PM\nନିଆଳି ୮।୧ଃ ଅବସରପ୍ରାପ୍ତ ଭିଏଲଡବ୍ଲୁ ରାସ୍ତାରେ ଘୋଷାଡି ଘୋଷାଡି ନେଲେ ମହିଳା ଓ୍ବାର୍ଡ ମେମ୍ବର ।କଟକ ଜିଲ୍ଲା ନିଆଳି ବ୍ଲକ୍ ନିକଟରେ ଏଭଳି ଦୃଶ୍ୟ ଦେଖିବାକୁ ମିଳିଛି । ଅବସର ନେଇଥିବା ଭିଏଲଡବ୍ଲୁ ତ୍ରିଲୋଚନ ସାହୁଙ୍କୁ ମହିଳା ୱାର୍ଡ଼ ମେମ୍ବର ବିଚ୍ ରାସ୍ତାରେ ମାଡ଼ ମାରି ଘୋଷାଡି ଘୋଷାଡି ନେଉଥିବା ଦେଖିବାକୁ ମିଳିଥିଲା ।\nଉଲ୍ଲେଖଯୋଗ୍ୟ ଯେ, କିଛି ଦିନ ତଳ ଭିଏଲଡବ୍ଲୁ ସରକାରୀ ଆବାସ ଦେବା ପାଇଁ ମହିଳା ୱାର୍ଡ ମେମ୍ବର ହାଜୁ ବିବିଙ୍କଠାରୁ ୨୦ହଜାର ଟଙ୍କା ଲାଞ୍ଚ ନେଇଥିଲେ । ପରବର୍ତ୍ତି ସମୟରେ ମହିଳାଙ୍କୁ ସରକାରୀ ଘର ଦେଇନଥିଲେ । ମହିଳା ଜଣଙ୍କ ବାରମ୍ବାର ସମସ୍ତ ଅଧିକାରୀଙ୍କୁ ଘଟଣା ସମ୍ପର୍କରେ ଜଣାଇଥିଲେ ସୁଦ୍ଧା କେହି କର୍ଣ୍ଣପାତ କରି ନଥିଲେ।\nଶୁକ୍ରବାର ସକାଳ ୭ଟାରେ ତ୍ରିଲୋଚନକୁ ପାଇ ମହିଳା ଜଣଙ୍କ ତାଙ୍କ କଲର ଧରି ବିଚ୍ ରାସ୍ତାରେ ମାଡ଼ ମାରି ଓ ନିଆଳି ଥାନା ସମ୍ମୁଖରେ ଘୋଷାଡି ଘୋଷାଡି ନେଇଛନ୍ତି। ନିଆଳି ବ୍ଲକରେ ଏହିଭଳି ଅନେକ ଦୁର୍ନୀତିର ଅଭିଯୋଗ ହେଉଥିବାବେଳେ ଆଜିର ଏହି ଘଟଣା ସେଥିରୁ ଗୋଟିଏ ।
